I weekenden blev Emilia overfaldet bagfra og snittet i ansigtet af ukendte gerningsmænd. Nu har politiet i en anden del af landet fået en lignende anmeldelse

Ved du noget om sagen, så hører vi gerne fra dig? Send os dit tip på 1224@eb.dk eller SMS 1224 (alm. takst)

Nu er den gal igen.

I går stod Marica Jensen frem i Ekstra Bladet og fortalte, at hendes søster, Emilia, var blevet overfaldet bagfra på en gangsti.

Hun fortalte, at Emilia lørdag aften ved 20-tiden kom gående på et stisystem i bydelen Hannerup i Fredericia, men pludselig blev hun angrebet af ukendte gerningsmænd, der skar hende i ansigtet med en skarp genstand.

Se også: Emilia overfaldet bagfra på gangsti: Unge drenge skar hendes kind op

Og tirsdag aften har politiet fået endnu en anmeldelse af samme type. Denne gang på en skovsti i Birkerød i Nordsjælland.

Skåret i ansigtet

Det oplyser Nordsjællands Politi til Ekstra Bladet.

- Vi fik en anmeldelse i går aftes klokken 20.46. Den unge pige fortæller, at hun blev angrebet af tre unge drenge, der væltede hende omkuld og snittede hende i ansigtet med en skarp genstand, siger vagtchef Bent Andersen til Ekstra Bladet.

De unge gerningsmænd flygtede efterfølgende stedet, mens den 15-årige pige løb hjem til sine forældre, der ringede til politiet.

Artiklen fortsætter under billedet

Overfaldet er sket i Birkerød, der ligger cirka en halv time nord fra København. Foto: Google Maps.

Derfor politiet er lige nu i gang med at undersøge sagen.

- Vores efterforskere er lige nu i gang med at undersøge sagen. Hun har været til lægen, men vi har ikke ret meget andet lige nu, end en anmeldelse, og så skal vi foretage nogle afhøringer i lokalområdet.

- Det er uvist, hvad hun er blevet skåret med, men der er ikke tale om en kniv, siger Bent Andersen til Ekstra Bladet.

I første omgang beskrev vagtchefen gerningsmændene som unge mænd mellem 18-25 år, men han havde ikke yderligere oplysninger om signalementet.

Ekstra Bladet er dog senere blevet opmærksom på døgn apporten fra Nordsjællands Politi, hvor gerningsmændene beskrives som:

- 3 mænd af udenlandsk herkomst, 18-25 år, alle med skæg, den ene med armycut de to andre veltrænede og brugte parfume.

Vagtchefen fortæller desuden, at det er første gang, at de oplever en sag af den type. Ifølge pigen er episoden sket nær hendes hjem i Birkerød.

Emilia fik skåret kinden op

I weekenden oplevede Emilia fra Fredericia en lignende episode.

- Hun gik og talte i headset med sin veninde, da hun pludselig bliver grebet bagfra. Fire drenge holdt fast i hende og skar hendes kind op to steder, siger Marica Jensen.

Artiklen fortsætter under billedet

Sådan så Emilias kind ud efter overfaldet. Foto: Privat

Efterfølgende løb den 17-årige pige hjem til sin familie med et stort sår, og det fik søsteren til at reagere. Derfor gik hun til tasterne og lavede et opslag på Facebook om episoden.

Heldigvis er Emilia sluppet uden alvorlige fysiske skader, men episoden har alligevel rystet søsteren.

Ekstra Bladet har i kølvandet på episoden talt med Marica Jensen, der har følgende reaktion på anmeldelsen af det nye overfald.

- Er det sket igen? Åh nej. Jeg er i chok, siger hun til Ekstra Bladet.

Emilias far oplyser onsdag aften, at de stadig samarbejder med politiet, men der er stadig ikke noget nyt i sagen.

Ren vrede



Marica Jensen fortæller til Ekstra Bladet, at det hovedsageligt var vrede over oplevelsen, der fik hende til at skrive opslaget.

- Først var jeg egentlig bare enormt vred. Senere fik jeg dog tænkt over det, og jeg synes, at det var vigtigt, at få advaret andre om, hvad der kan ske.

- Vi har før haft nogle problemer i Fredericia, men det skal ikke være sådan, at man ikke engang kan gå ned til en veninde uden at blive angrebet, siger Marica Jensen til Ekstra Bladet.

Marica Jensens opslag er indtil videre blevet delt 3700 gange på Facebook. Sydøstjyllands Politi har bekræftet, at de har modtaget en anmeldelse fra Emilias familie.

Ved du noget om sagen, så hører vi gerne fra dig? Send os dit tip på 1224@eb.dk eller SMS 1224 (alm. takst)